Πύργος 31-03-2016

 Α.Π.: 352

**ΨΗΦΙΣΜΑ ΓΕΝΙΚΗΣ ΑΠΟΛΟΓΙΣΤΙΚΗΣ ΣΥΝΕΛΕΥΣΗΣ**

 **ΤΟΥ ΙΑΤΡΙΚΟΥ ΣΥΛΛΟΓΟΥ ΠΥΡΓΟΥ-ΟΛΥΜΠΙΑΣ ΤΗΣ 30-03-2016**

Συνήλθε η ετήσια απολογιστική συνέλευση του Ι.Σ.Π.Ο. την Τετάρτη 30-03-2016 όπου μετά από συζήτηση ψήφισε ομόφωνα τα κάτωθι:

1. Απαιτούμε την άμεση αποκομιδή των απορριμμάτων από το Δήμο Πύργου (στην πόλη και τα δημοτικά διαμερίσματα), η συσσώρευση των οποίων αποτελεί υγειονομική βόμβα και απειλεί καθημερινά την υγεία των πολιτών
2. Ο Ι.Σ.Π.Ο. απορρίπτει στο σύνολό του το προσχέδιο του ασφαλιστικού, το οποίο «αφανίζει» κάθε μορφή ελεύθερης άσκησης του ιατρικού επαγγέλματος με τα δυσβάσταχτα μέτρα που προβλέπει
3. Ζητάμε αυτόνομο και ανεξάρτητο Ενιαίο Ταμείο Ανεξάρτητων Απασχολούμενων (ΕΤΑΑ) και μη ένταξή του στον Εθνικό Φορέα Κοινωνικής Ασφάλισης (ΕΦΚΑ) καθότι το ταμείο μας παραμένει ίσως το μόνο βιώσιμο ασφαλιστικό ταμείο
4. Απόδοση μέσω ανακεφαλοποίησης των χρημάτων που με κυβερνητικές αποφάσεις και παρεμβάσεις απωλέσθηκαν από τα ασφαλιστικά ταμεία
5. Ζητάμε την αποπληρωμή των οφειλομένων προς το ΤΣΑΥ εισφορών από τα μεγάλα Διαγνωστικά Κέντρα και Ιδιωτικές Κλινικές
6. Απαιτούμε την πλήρη κάλυψη σε ιατρικό, νοσηλευτικό και παραϊατρικό προσωπικό της Νοσηλευτικής Μονάδας Πύργου του Γ.Ν. Ηλείας ούτως ώστε να έχουμε ασφαλείς εφημερίες και αποδοτικότερη παροχή υπηρεσιών υγείας στους πολίτες
7. Ζητάμε αύξηση των δαπανών για την Υγεία στο 7% του ΑΕΠ από το 4,5% που βρίσκεται σήμερα, το οποίο είναι απαράδεκτο και υφίσταται μόνο σε χώρες του τρίτου κόσμου
8. Ζητάμε συλλογικές συμβάσεις με τον ΕΟΠΥΥ μέσω των Ιατρικών Συλλόγων και του Π.Ι.Σ.
9. Ζητάμε την κατάργηση του απαράδεκτου clawback και rebate καθώς και την αποπληρωμή προς τους παρόχους των ληξιπρόθεσμων οφειλών από τα ταμεία που εντάχθηκαν στον Ε.Ο.Π.Υ.Υ.
10. Κατάργηση του Ν. 3919/2011 περί απελευθέρωσης του ιατρικού επαγγέλματος
11. Κανένα φάρμακο χωρίς ιατρική συνταγή
12. Καθιέρωση κάρτας υγείας των ασφαλισμένων
13. ΄Αμεση κατάργηση της ΕΣΑΝ Α.Ε. (Εταιρεία Συστήματος Αμοιβών Νοσοκομείων) που διαχειρίζεται τα χρήματα του κρατικού προϋπολογισμού για την υγεία, διαμοιράζοντάς τα μεταξύ Δημόσιων Νοσοκομείων και ιδιωτικών συμφερόντων
14. Απόσυρση της τροπολογίας που ψηφίστηκε στα πλαίσια του παράλληλου προγράμματος, για μεταφορά οικονομικών υποχρεώσεων του Υπουργείου Υγείας στους Δήμους, για τη λειτουργία των σταθερών δημόσιων δομών υγείας
15. Αυστηροποίηση ελεγκτικών μηχανισμών για ουσιαστική πάταξη της διαφθοράς

Για το Δ.Σ. του Ι.Σ.Π.Ο.

 Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης